[{"text_idx": "#000001", "text": "Nod yr Her Arbed Arian Boeleri yw helpu cartrefi i arbed arian ac ynni trwy newid un gosodiad ar eu boeler combi"}, {"text_idx": "#000002", "text": "Mae\u2019r Her yn seiliedig ar ymchwil helaeth gan Nesta, asiantaeth arloesi\u2019r Deyrnas Unedig ar gyfer lles cymdeithasol, sy\u2019n dangos bod gostwng tymheredd llif boeleri yn lleihau allyriadau carbon ac yn arbed arian ar filiau ynni."}, {"text_idx": "#000003", "text": "Mae\u2019r dystiolaeth honno\u2019n dangos y gallai\u2019r cartref cyffredin arbed tua 9% ar gyfanswm ei ddefnydd nwy drwy wneud y newid hwn, gan dybio bod tymheredd llif y boeler wedi\u2019i osod i 80\u00b0C ar hyn o bryd. Ar gyfer aelwyd arferol gyda defnydd nwy blynyddol o 12,000 kWh, byddai lleihau\u2019r llif i 60\u00b0C yn arbed 1,092 kWh o nwy y flwyddyn sydd, gyda\u2019r prisiau presennol, yn cyfateb i arbediad o \u00a3112 y flwyddyn."}, {"text_idx": "#000004", "text": "Mae\u2019r arbediad o 9% yn y bil nwy, a\u2019r cyngor i ostwng i 60\u00b0C yn seiliedig ar ffynonellau lluosog o dystiolaeth. Mae\u2019r ffynonellau hyn yn cynnwys:"}, {"text_idx": "#000005", "text": "Mesur effaith gostwng tymheredd llif yn The Energy House ym Mhrifysgol Salford; ty\u0302 teras dwy ystafell wely traddodiadol o ddechrau\u2019r 20fed ganrif, wedi\u2019i adeiladu mewn siambr amgylcheddol\nAdolygu\u2019r dystiolaeth bresennol ar effaith lleihau tymheredd llif\nAmcangyfrif cyfran y cartrefi yn y Deyrnas Unedig a allai ostwng tymereddau llif yn llwyddiannus, yn seiliedig ar waith modelu gan Cambridge Architectural Research"}, {"text_idx": "#000007", "text": "Mae\u2019n gyflym, am ddim ac yn hawdd i\u2019w wneud. Gellir ei newid yn o\u0302l yn syth os oes angen, felly \u2018does dim i\u2019w golli o roi cynnig arni."}]